Rankism

Ο όρος **Rankism** (μετάφραση: *κατάχρηση της κατάταξης στην εργασιακή ιεραρχία*) περιγράφει την «καταχρηστική, με διακρίσεις, ή με εκμετάλλευση συμπεριφορά κάποιου λόγω της κατάταξής του σε μια συγκεκριμένη ιεραρχία». Η κακοποίηση με βάση την κατάταξη εμπεριέχει πολλά άλλα φαινόμενα όπως τον εκφοβισμό, το ρατσισμό, τα καψόνια, τον ηλικιακό ρατσισμό, το σεξισμό, και την ομοφοβία. Ο όρος *rankism* επινοήθηκε από τον φυσικό, εκπαιδευτικό και διπλωμάτη Robert W. Fuller.

## Χαρακτηριστικά
Το *rankism* μπορεί να πάρει πολλές μορφές, συμπεριλαμβανομένων:
* Την εκμετάλλευση της θέσης ενός ατόμου μέσα σε μια ιεραρχία για να εξασφαλίσει αδικαιολόγητα πλεονεκτήματα και οφέλη (π.χ. μαζικά εταιρικά μπόνους)
* Την κατάχρηση της θέσης ισχύος (π.χ. ένας καταχρηστικός γονέας ή ιερέας, ένας διεφθαρμένος διευθύνων σύμβουλος, ένα αφεντικό εκφοβιστής, την κακοποίηση κρατουμένων),
* Την χρησιμοποίηση της κατάταξης μέσα στην ιεραρχία ως ασπίδα για την αποφυγή χωρίς τιμωρία υβριστικών ή ταπεινωτικών συμπεριφορών σε άλλους
* Την χρησιμοποίηση της κατάταξης για τη διατήρηση της θέσης ισχύος για περισσότερο καιρό χωρίς αιτιολόγηση.
* Την εκμετάλλευση του βαθμού του σε ένα πεδίο δραστηριότητας, για να επιδείξει την ανωτερότητά του ως άτομο.
* Την εκμετάλλευση του βαθμού που αποκτήθηκε ή κρατήθηκε παράνομα (όπως σε καταστάσεις που στηρίζονται αληθοφανείς διακρίσεις κοινωνικής κατάταξης, όπως ο ρατσισμός, ο σεξισμός, ή ο ταξισμός).
Το *rankism* μπορεί να συμβεί σε οποιαδήποτε κοινωνική ιεραρχία, όπως κυβερνήσεις, επιχειρήσεις, οικογένειες, μη κερδοσκοπικούς οργανισμούς και πανεπιστήμια.

## Χρήση του όρου
Ο όρος *rankism* εμφανίστηκε για πρώτη φορά σε έντυπη μορφή στο περιοδικό *Oberlin Alumni Magazine* το Φθινόπωρο του 1997. Αργότερα εμφανίστηκε στο βιβλίο *Somebodies and Nobodies: Overcoming the Abuse of Rank,* του Fuller και εκδόθηκε το 2003.

Η πρώτη χρήση του όρου σε περιοδικό διαχείρισης έγινε το 2001 με άρθρο του Leader to Leader Institute. Το άρθρο αμφισβήτησε την κατάχρηση της κατάταξης σε εργασιακές ιεραρχίες. Η έννοια του *rankism* έκτοτε έχει καλυφθεί ευρέως από τα μέσα ενημέρωσης, συμπεριλαμβανομένων των *[[The New York Times]]*, του *[[NPR]]*, του *[[C-SPAN]]*, του *[[The Boston Globe]]*, του *[[BBC]]*, του *[[Voice of America]]* και του *[[O, The Oprah Magazine]]*.

Άλλες αξιοσημείωτες αναφορές σχετικά με το *rankism* περιλαμβάνουν το δεύτερο βιβλίο του Fuller πάνω στο θέμα, *All Rise: Somebodies, Nobodies, and the Politics of Dignity,* και ένας οδηγός με τίτλο *Dignity for All: How to Create a World Without Rankism.*

Το δίκτυο *[[Human Dignity and Humiliation Studies]]* (*HumanDHS*) έχει επίσης αποδεχθεί την έννοια του *rankism* ως κύριο θέμα των δράσεών του. Υποστηρίζει πως, «*... η αποστολή που έχουμε αναλάβει στο HumanDHS, είναι η αντιμετώπιση της κατάχρησης στην ιστορική κλίμακα, του rankism και της ενδημικής ταπείνωσης που επιφέρει.*»

Η επαγγελματίας μεσολαβητής *Julia Ann Wambach* χρησιμοποιεί τον ορισμό του *Fuller* για το *rankism* ώστε να εξερευνήσει την κατάχρηση της θέσης μέσα στην ιεραρχία σε οποιαδήποτε κατεύθυνση ισχύος, συμπεριλαμβανομένου του τρόπου που το *rankism* αυτοτροφοδοτείται στα πλαίσια της ομάδας.

## Rankism και αξιοπρέπεια
Σύμφωνα με τον *Fuller*, η κατάχρηση της θέσης κάποιου στην ιεραρχία βιώνεται από τα θύματα σαν μια προσβολή για την αξιοπρέπειά τους. Ο *Fuller* και οι υποστηρικτές του έχουν ξεκινήσει ένα νέο κοινωνικό κίνημα για την προώθηση της δημιουργίας μια αξιοπρεπούς κοινωνίας. Στόχος του κινήματος αξιοπρέπειας είναι να ξεπεραστεί το *rankism* με τον ίδιο τρόπο που τα πολιτικά δικαιώματα και τα γυναικεία κινήματα στοχεύουν εναντίον του ρατσισμού και του σεξισμού.

## Δείτε ακόμα
* Κατάχρηση
* Bullying
* Ταξισμός
* Διάκριση
* Ελιτισμός
* Εκμετάλλευση
* Παρενόχληση από θέση εξουσίας

## Παραπομπές


## Βιβλιογραφία
* 
* 
* 
* 
* 
* 
* 

## Εξωτερικοί σύνδεσμοι
* Academe Online - Ανώνυμο, (Σεπτέμβριος/Οκτώβριος 2006) "Class Issues Outside the Classroom"
* Brazen Careerist - Penelope Trunk, (27 Αυγούστου, 2006) "Battle Cry Against Power Tripping" συνέντευξη του Robert Fuller, στο *Brazen Careerist*
* Breaking Ranks  - Βιβλιογραφία στον ιστοχώρο του Fuller
* Breaking Ranks  - Άλλα άρθρα του *Fuller*
* Branking Ranks  -Διδακτέα ύλη στον ιστοχώρο του *Fuller*
* Canadian Living - Diana Fisher, "Rankism: Bullying someone of a lower rank at work"
* DigDi.org - "The Dignitarian Dialogues" (ιστοσελίδα που προσπαθεί να ξεκινήσει μια δημόσια συζήτηση rankism)
* Dignitarians.org  - "The Dignitarian Foundation:  Protecting the dignity of others as you would your own" (ίδρυμα αφιερωμένο στην ανάπτυξη εκπαιδευτικού υλικού και εργαλείων υποστήριξης για την καταπολέμηση rankism)
* Human Dignity and Humiliation Studies - μια οργάνωση που αποτελείται πάνω από χίλια μέλη ακαδημαϊκών και επαγγελματιών ανά τον κόσμο που έχουν αφιερωθεί στο να αντιμετωπίζουν την ταπείνωση
* Dignity – Άρθρο στο SpiritualWiki
* Right-Rank.com –  Το *Right-rank* είναι η χρήση των επικοινωνιακών ικανοτήτων από τον οποιοδήποτε μέσα σε ιεραρχικό καθεστώς για την προώθηση του σεβασμού της αξιοπρέπειας όλων των ανθρώπων ανεξάρτητα από τη θέση τους. 
* SomebodyBook.com - *I Feel Like Nobody When... I Feel Like a Somebody When...* (παιδικό βιβλίο που παρουσιάζει θέματα που σχετίζονται με rankism), Stephanie Heuer (2005)
* YubaNet.com - " "Executive" monkeys influenced by other executives, not subordinates", Ιατρικό κέντρο του Πανεπιστημίου *Duke University* (March 22, 2006)

Κατηγορία:Κοινωνική ανισότητα
Κατηγορία:Εκφοβισμός
Κατηγορία:Κακοποίηση
Κατηγορία:Διάκριση